**8.STARPTAUTISKAIS TEĀTRU FESTIVĀLS “SOLI PA SOLIM”**

**Rēzekne, 18.-21.septembris, 2014** (programmā iespējamas izmaiņas)

**18.septembris, ceturtdiena**

**17:00 Larisa Titova, Aleksandrs Starotoržskis “KARALISKĀ GOVS” – mūsdienīga pasaka bērniem**

**Rēzeknes teātris–studija “Joriks” (Latvija)**

Rēzeknes Nacionālo biedrību kultūras nama jaunā ēka, Atbrīvošanas alejā 97

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 1 st. 10 min.

Izrādes valoda – krievu

**PAR IZRĀDI**

**Larisa Titova, Aleksandrs Starotoržskis “Karaliskā govs”**

**Moderna pasaka bērniem**

**Režisore Larisa Ščukina**

Rudās ragainās skaistules - govs Ausmiņas parādīšanās pilī, kur bezdarbības un garlaicības mākta savas dienas pavada princese Anna, pilnīgi neticamā un laimīgā kārtā pārvērš visu pils iemītnieku dzīvi. Ausmiņa stājas karaļa dienestā: vērpj intrigas, dzied un spēlē šahu ar karali, soda ļaunos, ved pie altāra mīlētājus, bet neaizmirst arī par sevi.

**PAR GRUPU**

**Teātris-studija “Joriks” (Rēzekne, Latvija)**

**Mākslinieciskais vadītājs: Igors Mihailovs**

Teātra-studijas “Joriks” paspārnē darbojas bērnu teātra studija (8–14 gadus veci) un jauniešu studija (14–21 gadu veci).

E-pasts: teatris\_jorik@inbox.lv

<http://www.teatrisjorik.blogspot.com>, <https://www.facebook.com/teatrisjorik>

1990. gadā Rēzeknes krievu Tautas teātra aktieru entuziastu grupa izveido teātri-studiju „Joriks” un uzsāk darboties kā profesionāls kolektīvs režisora Igora Mihailova vadībā. Drīz vien teātri papildina vēl pieci profesionāli režisori no kolektīva dalībnieku vidus (G.Voronovs, V.Petrovs, L.Ščukina, S.Semeņaka, A.Pecka). Šobrīd teātra-studijas „Joriks” paspārnē darbojas arī bērnu teātra studija (8–14 gadi) un jauniešu teātra studija (14–21 gadi). Teātra repertuārā – krievu un Rietumeiropas klasiķu darbi.

**18.septembris, ceturtdiena**

**19:00 Broņislavs Vaļpītrs “PATENTĒTS INTELIĢENTS JEB KAI MIKEĻS PRECĒTĪS GRIBĒJA” – komēdija latgaliski ar dziedāšanu un dancošanu**

**Rēzeknes Tautas teātris (Latvija)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 1 st. 10 min.

Izrādes valoda – latgaliešu

**PAR IZRĀDI**

**Broņislavs Vaļpītrs “Patentēts inteliģents jeb kai Mikeļs precētīs gribēja”**

**Komēdija latgaliski ar dziedāšanu un dancošanu!**

**Režisore: Māra Zaļaiskalns**

Ko lai iesāk Mikeļs, kurš tik ļoti grib precēties, bet izredzētā ir ciema smalkākā jaunkundze, kura par precēšanos ij nedomā, bet, ja precēšoties – zina teikt skolas saimniece – tad tikai ar „teleģentu personu”. Kas tā par „ligu” un kā lai tādu dabū? Kur aitas tur cirpēji! Un par palīgiem un padomdevējiem naivajam un paslinkajam, bet uzņēmīgajam lauku puisim piesakās gan Pabiru partijas vietējās nodaļas dibinātājs Misiņš, gan veiklie tirgoņi Abrams ar kundzi, gan citi “labvēļi”.

**PAR GRUPU**

**Rēzeknes Tautas teātris**

**Mākslinieciskā vadītāja: Māra Zaļaiskalns**

E-pasts: teart59@inbox.lv

<http://teatris.rezekne.net>, <https://www.facebook.com/rezeknesteatris/>

Teātra spēles prieks uz Rēzeknes teātra skatuves ir pulcējis dažāda vecuma un profesiju pārstāvjus, kas rada, eksperimentē, improvizē par mūžīgajām tēmām: mīlestība un kaisle, naids un vienaldzība, ticība un bezcerība, atspoguļojot to gan ārzemju, gan latviešu un latgaliešu autoru darbu iestudējumos. Teātris regulāri piedalās Latvijas amatierteātru skatēs „Gada izrāde”. Vairākkārt teātra iestudējumi atzīti par gada labākajiem Latvijas amatierteātros. Kopš 2000.gada Rēzeknes Tautas teātris rīko starptautisko teātra festivālu „Soli pa solim”, kas šogad notiek nu jau astoto reizi.

**18.septembris, ceturtdiena**

**20:30 Diskusija par izrādēm un iepazīšanās**

Rēzeknes Kultūras namā, Brāļu Skrindu ielā 3

**19.septembris, piektdiena**

**14:00 Vilhelms Bušs “MAKSS UN MORICS” – atraktīva izrāde jauniešiem ar klaunādes elementiem**

**Liepājas TMKC Jauniešu teātra studija (Latvija)**

Rēzeknes Nacionālo biedrību kultūras nama jaunā ēka, Atbrīvošanas alejā 97

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 50 min.

Izrādes valoda – latviešu

**PAR IZRĀDI**

**Vilhelms Bušs “MAKSS UN MORICS”**

**Atraktīva izrāde jauniešiem ar klaunādes elementiem**

**Režisors: Juris Ločmelis**

V.Buša literārā darba "Makss un Morics" iestudējums veidots kā atraktīva izrāde jauniešiem ar klaunādes elementiem, padarot stāsta darbību mūsdienīgu. Iestudējumu labprāt skatās gan bērni, gan pieaugušie, jo katrs tajā var atrast sev tuvas un atpazīstamas situācijas.

V.Buša literārā darba "Makss un Morics" iestudējums veidots kā atraktīva izrāde jauniešiem ar klaunādes elementiem mūsdienīgojot stāsta darbību. Iestudējumu labprāt skatās arī bērnu un pieaugušo publika, jo katrs tajā var atrast sev saistošas situācijas.

**PAR GRUPU**

**Liepājas TMKC Jauniešu teātra studija (Latvija)**

**Mākslinieciskais vadītājs: Juris Ločmelis**

E-pasts: jurislocmelis@gmail.com

<http://www.liepajaskc.lv/kolektivi/amatierteatri/liepajas-jauniesu-teatra-studija/>

1998.gadā Liepājas Tautas teātrī ar jaunākiem aktieriem jeb teātra mīļotājiem sāk darbu režisors Juris Ločmelis, un pēc gada tiek izveidots jauns kolektīvs – Liepājas Tautas mākslas un kultūras centra Jauniešu teātra studija. Šis kolektīvs atbilst studijas statusam uz 100%, jo daudz uzmanības tiek veltīts jauniešu skatuves prasmju un talantu attīstībai (runa, kustība, vokālās nodarbības), kā arī, iestudējot izrādes, allaž tiek meklēti jauni izteiksmes veidi. Rezultāts – stilistiski un konceptuāli raibs iestudējumu klāsts. Teātra moto: “Eksperiments – tā ir veiksme”.

**19.septembris, piektdiena**

**16:00 Venedikts Jerofejevs “MASKAVA – PETUŠKI” – traģikomēdija**

**Teātris “DS ČI-PR-HA” (Slovākija)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 45 min.

Izrādi ieteicams apmeklēt no 12+

Izrādes valoda – slovāku

**PAR IZRĀDI**

**Venedikts Jerofejevs “MASKAVA – PETUŠKI”**

**Traģikomēdija**

**Režisors: Peter Luptovsky**

V.Jerofejeva traģikomiskā stāsta galvenais varonis ir cilvēks, kurš savu dzīvi veltījis alkoholam. Dvēseles tukšumā viņš meklē dzīves jēgu, cenšoties attaisnot savu rīcību. Viņš satiek mīlestību, par kuru sapņojis visu dzīvi, bet sapnis nekļūst par īstenību, jo traucē pastāvīgais reibums. Tas ir skumjš stāsts ar komiskām situācijām, par kurām skatītājs var pasmieties, tomēr tas liek aizdomāties arī par dzīves jēgu un cilvēka vientulību.

Autors prezentē traģikomēdiju, kur galvenais personāžs ir cilvēks, kurš, neskatoties uz tukšumu savā dvēselē, visu savu dzīvi velta alkoholam. Šajā tukšumā viņš meklē savas dzīves jēgu, visiem cenšoties attaisnot savas darbības, pat Dieva priekšā. Šajā dzīves ceļā viņš satiek savu dzīves mīlestību, taču viņa sapņi joprojām nav piepildīti. Šis ir traģisks stāsts, ar dažādām ikdienas humoristiskām situācijām, kas savā ziņā ikvienam liek aizdomāties par dzīves jēgu.

**PAR GRUPU**

**Teātris „DS ČI-PR-HA” (Slovākija)**

**Mākslinieciskais vadītājs: Peter Luptovsky**

E-pasts: lupto5@gmail.com

<http://www.kusycukru.estranky.sk/>

Teātra studija ČI-PR-HA dibināta 2008.gadā uz Kremņicas Mākslas skolas Literatūras un teātra nodaļas bāzes. Pieaugušo drāmas studijas dalībnieki ir vecumā no 29 līdz 71 gadam un tāpat kā bērni apgūst teātra mākslas pamatus. Studijas vadītājs kopš tās pirmsākumiem ir Peter Luptovsky, kurš ir gan pasniedzējs, gan režisors, gan scenārists, kā arī netakarīgā teātra „KusyCukru” mākslinieciskais vadītājs.

**19.septembris, piektdiena**

**19:00 Augusts Strindbergs “JŪLIJAS JAUNKUNDZE” – dramatiska kamerspēle**

**Salaspils KN “Enerģētiķis” amatierteātris (Latvija)**

Rēzeknes Nacionālo biedrību kultūras nama jaunā ēka, Atbrīvošanas alejā 97

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 50 min.

Izrādi ieteicams apmeklēt no 12+

Izrādes valoda – latviešu

**PAR IZRĀDI**

**Augusts Strindbergs “JŪLIJAS JAUNKUNDZE”**

**Dramatiska kamerspēle**

**Režisore: Edīte Neimane**

Izrādē darbojas trīs personāži ar atšķirīgu sociālo izcelsmi un atšķirīgu pasaules uztveri. Galvenā tēma - vīrieša un sievietes attiecības, viņu uzskati par to, vai katrs solis ir iepriekšnolemts un izvēle ir ilūzija. Stāsts ir arī par brīžiem, kad cilvēka gars konfliktē ar miesu, kad morāle ne vien slāpē, bet lauž gribu. Iestudējums ir savdabīgs, mūsdienīgs un skumjš kaislas mīlas stāsts.

**PAR GRUPU**

**Salaspils KN “Enerģētiķis” amatierteātris (Latvija)**

**Mākslinieciskā vadītāja: Edīte Neimane**

E-pasts: pjafa@tvnet.lv

Salaspils amatierteātris dibināts 2002. gadā, kad grupa jauniešu režisores Edītes Neimanes vadībā sāk apgūt drāmas pamatus, iestudējot Ž.Anuija lugu „Orķestris”. Pašlaik teātrī darbojas 10 spilgtas personības. Teātra repertuārā ir gan latviešu, gan ārzemju autoru darbi, ar kuriem Salaspils tiek pārstāvēta Latvijas un ārzemju teātru festivālos. 2012. gadā Salaspils amatierteātris 10 gadu jubileju atzīmēja ar zviedru dramaturga Augusta Strindberga lugas „Jūlijas jaunkundze” iestudējumu. 2014. gada maijā teātris ar šo izrādi piedalījās starptautiskajā amatierteātru festivālā Abtenau (Austrijā).

**19.septembris, piektdiena**

**21:00 Aleksejs Ribņikovs, Andrejs Vozņesenskis “JUNONA UN AVOSJ” – muzikāli dramatiska izrāde**

**Drāmas un poēzijas teātris “Luč” (Jaroslavļa, Krievija)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 1 st.

Izrādes valoda – krievu

**PAR IZRĀDI**

**Aleksejs Ribņikovs, Andrejs Vozņesenskis “JUNONA UN AVOSJ”**

**Muzikāli dramatiska izrāde**

**Režisore: Natālija Bakanova**

Pazīstamā muzikāli dramatiskā uzveduma pamatā ir stāsts par Krievijas grāfa Nikolaja Rezanova likteni, kurš 1806.gadā ar kuģiem „Junona” un „Avosj” devās uz Kalifornijas krastiem. Pēc smagā brauciena pāri Klusajam okeānam Rezanovs satiek Sanfrancisko Spānijas komandanta sešpadsmitgadīgo meitu Končitu un iemīlas. Grāfs un Končita slepeni saderinās. Lai iegūtu atļauju laulībām ar katolieti, Rezanovs dodas atpakaļceļā uz Krieviju. Končita paliek viņu gaidot.

**PAR GRUPU**

**Bērnu un jauniešu drāmas un dzejas teātris „Luč” (Krievija)**

E-pasts: yarocdu@yandex.ru

<http://www.yarcdu.ru/estetic/luch>

Bērnu un jauniešu drāmas un dzejas teātris “Luč” darbojas jau vairāk nekā 40 gadus. Teātra atpazīstamību nodrošina tā aktīvā darbība, ik gadu iestudējot 2–3 jaunas izrādes. Repertuārā ir A.Puškina, N.Ņekrasova, A.Ostrovska, A.Čehova, F.Dostojevska, A.Ekziperī un citu autoru darbi. Vairāki no bijušajiem kolektīva dalībnieki ir kļuvuši par profesionāliem aktieriem un režisoriem, daži ir nodibinājuši savas teātra trupas Maskavā un Sanktpēterburgā, četri no viņiem šobrīd veido teātra „Luč” režisoru un pedagogu komandu.

**20.septembris, sestdiena**

**10:00 Diskusija par izrādēm,** Latgales vēstniecībā GORS, Pils ielā 4

**11:00 – 12:30 Valentīna Masaļska (Valentinas Masalskis) lekcija-meistarklase “AKTIERMEISTARĪBA PĒC POLA EKMANA METODIKAS” (Klaipēda, Lietuva)**

Meistarklasē tiks nodrošināts tulkojums latviešu valodā.

Lielā zāle, Latgales vēstniecībā GORS, Pils ielā 4, bez maksas

**13:00 – 14:30 Nijoles Sinkevičutes (Nijole Sinkeviciute) meistarklase “TEĀTRA MŪZIKAS (RITMA) LOMA**

**AKTIERMEISTARĪBAS ATTĪSTĪBĀ” (Klaipēda, Lietuva)**

Meistarklasē tiks nodrošināts tulkojums latviešu valodā.

Lielā zāle, Latgales vēstniecībā GORS, Pils ielā 4, bez maksas

**12:00 “LEĻĻU MEISTARS” – klaunāde pēc Viljama Šekspīra traģēdijas “Otello” motīviem**

**Teātris “Arlekīns” (Viļņa, Lietuva)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 1 st.

Izrādes valoda – izrāde bez teksta

**PAR IZRĀDI**

**“LEĻĻU MEISTARS”**

**Klaunāde pēc Viljama Šekspīra traģēdijas “Otello” motīviem**

**Režisore: Tatjana Timko**

Džolozo ir neliela leļļu teātra īpašnieks. Kolumbīne ir šī leļļu teātra dedzīgākā atbalstītāja. Viņa ir drosmīgā kareivja Tesaro sieva. Džolozo ir neapmierināts ar visu pasauli. Lai gan viņš ir nemākulīgs uzņēmuma vadītājs, viņam lieliski padodas intrigas un ar cilvēkiem viņš manipulē daudz izveicīgāk nekā ar savām lellēm. Džolozo pārliecina Tesaro, ka Kolumbīne krāpj vīru ar viņa labāko draugu Amiko. Tesaro notic, un sekas ir traģiskas. Tomēr leļļu meistars nejūt gandarījumu par savērptajām intrigām, jo to rezultātā viņš ir zaudējis sava teātra dedzīgāko pielūdzēju.

**PAR GRUPU**

**Teātris “Arlekīns” (Lietuva)**

**Mākslinieciskā vadītāja: Tatjana Timko**

E-pasts: tatjanatim@yahoo.com

<https://www.facebook.com/pages/Театр-Арлекин-Arlekin-Theatre/>

Teātris „ARLEKIN” dibināts 2007.gadā uz Viļņas V.Kačalova ģimnāzijas teātra studijas bāzes. Teātra aktieri ir bijušie ģimnāzijas audzēkņi. Izrādes tiek veidotas klaunādes un pantomīmas žanrā, tāpēc to saturs skatītājiem ir saprotams visās valstīs. Teātris neilgajā pastāvēšanas laikā ir bijis vairāku starptautisku festivālu dalībnieks un laureāts, uzstājoties gan pārpildītās teātra zālēs, gan cirka arēnā. Teātris 2007. gadā tika atzīts par gada labāko jauniešu teātra trupu Lietuvā. Teātris ir ieguvis Lietuvas nacionālo teātra balvu „Zelta putns”.

**20.septembris, sestdiena**

**14:00 Pauls Putniņš “PUSDŪŠA” – traģikomēdija**

**Smiltenes Tautas teātris (Latvija)**

Rēzeknes Nacionālo biedrību kultūras nama jaunā ēka, Atbrīvošanas alejā 97

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 2 st. 30 min.

Izrādes valoda – latviešu

**PAR IZRĀDI**

**Pauls Putniņš “PUSDŪŠA”. Traģikomēdija**

**Režisors: Agris Māsēns**

Lai gan Paula Putniņa luga rakstīta 20.gadsimta astoņdesmitajos gados, tā nav zaudējusi savu nozīmi. Stāsts ir par vīrieti, kurš, būdams jau pieaudzis trīsdesmitgadnieks, vēl aizvien nespēj uzsākt patstāvīgu dzīvi, jo dzīvo mātes paspārnē. Reiz Zigmunds izšķiras par drosmīgu soli un ar sludinājuma palīdzību iepazīstas ar Spodru. Tomēr viņu attiecību veidošanās izrādās neiespējama bez aktīvās, visur esošās, visu redzošās un savu dēlu bezgalīgi mīlošās mammas klātbūtnes. Lai arī lugā skartas nopietnas attiecību problēmas, autora asprātīgie dialogi un aktieru spēle ļauj par mātes un dēla likstām arī pasmaidīt.

**PAR GRUPU**

**Smiltenes Tautas teātris (Latvija)**

**Mākslinieciskais vadītājs: Agris Māsēns**

E-pasts: zinaida.berza@gmail.com

Teātra spēlēšana Smiltenē sākusies jau 1888. gadā, savukārt 1966. gadā tradīcijām bagātais dramatiskais kolektīvs iegūst godpilno Tautas teātra nosaukumu. Smiltenē 1968.gadā notiek 1. Latvijas Tautas teātru salidojums. Kopš 2006. gada teātrī strādā Valmieras teātra aktieris un režisors Agris Māsēns. P.Putniņa lugas “Pusdūša” iestudējums šī gada Latvijas amatierteātru skatē ieguva titulu „Gada izrāde 2013,” bet režisors Agris Māsēns tika atzīts par gada režisoru.

**20.septembris, sestdiena**

**17:00 Erki Aule “LIMONĀDES ETSS” – komēdija**

**Teātris “SEE” (Hāpsala, Igaunija)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 50 min.

Izrādes valoda – igauņu

**PAR IZRĀDI**

**Erki Aule “LIMONĀDES ETSS”**

**Komēdija**

**Režisore: Marina Sillaste**

Nostalģisks farss, kura darbība notiek padomju laikos mazā Igaunijas pilsētiņā Hāpsalā, kur darbojas neliels limonādes ražošanas cehs. Tā vadītājs ir harizmātiskais Eduards Engmans, kurš tautā tiek mīļi saukts par Limonādes Etsu. Notikumi sāk risināties brīdī, ka Limonādes Ets dodas komandējumā bet rūpnīcā gaida ierodamies kārtējo pārbaudi. Protams, neviens nav pienācīgi sagatavojies inspektoru vizītei. Lai nekristu kaunā, pie lietas ķeras direktora vietnieks biedrs Huigo. Viņš ļoti cenšas, lai atstātu labu iespaidu, tomēr viss, šķiet, sanāk „kā parsti”.

**PAR GRUPU**

**Teātris “SEE” (Igaunija)**

E-mail: see@seeteater.ee

<https://www.facebook.com/pages/See-Teater/>

Teātris izveidots 2002. gadā. Pirmā iestudētā izrāde bija “O, Sole Mio!”, kura guva panākumus gan Igaunijā, gan starptautiskajā festivālā INTERTEATERFEST, iegūstot galveno balvu. Teātra repertuārā ir plašs izrāžu klāsts gan bērniem, gan pieaugušajiem. Kolektīvs piedalās mūzikas un deju pasākumu, festivālu, filmu programmu, kā arī teātra apmācības projektu organizēšanā. Teātra paspārnē darbojas studija „SEE-jaunieši”, mūzikas grupa „Sellekesed”, skatuves deju grupa, kā arī sieviešu muzikālā grupa “Mutidärevil”. Teātris SEE ir nevalstiska bezpeļņas organizācija ar 87 dalībniekiem (režisori, aktieri, mākslinieki, fotogrāfi, administratori, tehniskie darbienieki u.c.).

**20.septembris, sestdiena**

**19:00 “MELODIJAS” un “KURPJU STĀSTI” – mūzikas un ritma spēles**

**Klaipēdas Jaunatnes teātris (Lietuva)**

Lielā zāle, Latgales vēstniecībā GORS, Pils ielā 4

Biļešu cena: 5,00–7,00 eiro

Izrādes ilgums – 1 st. 40 min.

Izrādes valoda – izrāde bez teksta

**PAR IZRĀDI**

**“KURPES” (“Melodijas” un “Kurpju stāsti”) – mūzikas un ritma spēles 2 daļās**

**Režisors: Valentinas Masalskis**

Uzveduma „Melodijas“ pamatā ir lietuviešu tautasdziesmas, kuras aktieri vēsta dažādās interpretācijās. Savukārt „Kurpju stāsti“ tiek izstāstīti, izmantojot dažādus teātra valodas – ritma un kustības – paņēmienus. Kurpes ir mūsu ikdienas dzīves daļa. Tās zina, kurp un kad mēs ejam, ar ko tiekamies, tās zina katru mūsu dzīves soli. Mēs pat nevaram iedomāties, cik tālu sniedzas mūsu iztēle, cik tālu kurpes var aiziet...

**PAR GRUPU**

**Klaipēdas Jaunatnes teātris**

**Mākslinieciskais vadītājs: Valentinas Masaļskis**

E-pasts: kjteatras@gmaill.com

<http://www.kjt.lt/en/>

Klaipēdas Jaunatnes teātris izveidots 2012. gada maijā, kad Valentinas Masaļskis kopā ar aktieru komandu „TROUP P.S.” un Klaipēdas Universitātes teātra māsklas pirmā kursa studentiem nolēma izveidot Klaipēdas Jaunatnes teātri. Galvenais teātra mērķis - nepārtraukti meklēt jaunas formas, izmantojot dažādas tehnikas, mūziku, ritmu un gaismas. Kolektīva dalībnieki uzskata, ka vārds „jaunatne” teātra nosaukumā nenorāda uz vecumu, bet gan uz spēcīgu vitalitāti un perfekcionismu dzīvē.

**21.septembris, svētdiena**

**11:00 Diskusija par izrādēm, festivāla kopsavilkums**

**(Alla Zorina, Starptautiskās amatierteātru asociācijas (AITA/IATA) Krievijas centra ģenerālsekretāre)**

Rēzeknes Nacionālo biedrību kultūras nama jaunā ēka, Atbrīvošanas alejā 97

**12:00 Lelde Stumbre “SPALVAS” – spalvains latviešu trilleris**

**Jūrmalas teātris (Latvija)**

Rēzeknes Nacionālo biedrību kultūras nama jaunā ēka, Atbrīvošanas alejā 97

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 1 st. 25 min.

Izrādi ieteicams apmeklēt no 12+

Izrādes valoda – latviešu

**PAR IZRĀDI**

**Lelde Stumbre “SPALVAS”**

**Spalvains latviešu trilleris**

**Režisors: Imants Jaunzems**

Dzīve parasti izrādās sarežģītāka nekā vienkāršais laimes solījums, kas cilvēkam tiek dots bērnībā…. Un vai vispār pasaulē pastāv godīgums un taisnība, draudzība un mīlestība? Tik daudz par to tiek runāts, bet cilvēks jau nākamjā mirklī to aizmirst un pakļaujas tikai savām iegribām. L.Stumbre nenoliedzami ir viena no spilgtākajām latviešu dramaturģēm. Viņas lugas ir pilnas intrigu, noslēpumu, paslēpju un atmaskošanu. Arī lugu „Spalvas”(1995) caurauž psiholoģiski smalki intrigu pavedieni, kas ne mirkli neļauj atslābt skatītāju uzmanībai. Šis spalvainais latviešu trilleris liek skatītājam pašam izmeklēt, secināt un minēt, kurš ir pavisam parastās latviešu ģimenītes ekstrēmās situācijas vaininieks un kurš – upuris.

**PAR GRUPU**

**Jūrmalas teātris (Latvija)**

**Mākslinieciskais vadītājs: Aigars Balulis**

E-pasts: jurmalasteatris@jurmalasteatris.lv

<http://www.jurmalasteatris.lv/>

Jūrmalas teātra studija dibināta 1979.gadā. Šobrīd Jūrmalas teātri vada Aigars Balulis un Gunta Milenberga. Uz Jūrmalas teātra skatuves spēlētas V. Šekspīra, F. G. Lorkas, T. Viljamsa, A. Strindberga, J. Misimas, A. Kamī, S. Beketa u.c autoru lugas, daudzas bērnu un muzikālās izrādes, kā arī Jūrmalā savulaik dzīvojošās dramaturģes Aspazijas darbi. Teātra iestudējumi ir vairākkārt nominēti Latvijas Kultūras centra rīkotajā skatē "Gada izrāde". 2013. gada skatē Jūrmalas teātris ar Leldes Stumbres lugas "Spalvas" iestudējumu Imanta Jaunzema režijā ieguva "Gada labākās kamerizrādes" titulu.

**21.septembris, svētdiena**

**14:00 Francis Arnolds, Ernests Bahs “TAUPĪBAS KOMISĀRS” – komēdija**

**Ogres Tautas teātris (Latvija)**

Rēzeknes Kultūras namā, Brāļu Skrindu ielā 3

Biļešu cena: 3.00 eiro, bērniem, studentiem un pensionāriem: 2.00 eiro

Izrādes ilgums – 2 st. (bez starpbrīža)

Izrādes valoda – latviešu

**PAR IZRĀDI**

**Francis Arnolds, Ernests Bahs “TAUPĪBAS KOMISĀRS”. Komēdija**

**Režisors: Jānis Kaijaks**

Lugas darbība risinās pagājušā gadsimta 20.-30. gados – laikā, kad pasauli pārņēmusi Lielā depresija. Kādā krietni paputējušā firmā tiek norīkots grāmatvedis, kuram jāapcērp un jāsaved kārtībā finanšu lietas. Jāglābj, kas vēl glābjams. Noteicošās gan nav naudas lietas, jo uz skatuves valda arī mīlestība, vijas pa kādam intrigu un pārpratumu mezglam.

**PAR GRUPU**

**Ogres tautas teātris (Latvija)**

**Mākslinieciskais vadītājs: Jānis Kaijaks**

E-pasts: ogres.tautas.teatris@gmail.com

<http://ogreskulturascentrs.wordpress.com/kolektivi/ogres-tautas-teatris/>

Ogres Tautas teātris savu nosaukumu ieguva 1967.gadā. Šobrīd aktieru vidējais vecums ir 35 gadi. Tas ir laiks, kad jaunības neprāts aiz muguras, iegūta dzīves pieredze un nav jāstāsta, kas ir mīlestība. Jo Ogres Tautas teātrī spēlē tikai tie, kas mīl teātri, skatuvi un tās bezgala krāsainās emocijas, ko katru dienu sniedz dzīve, liekot atkal un atkal iejusties jaunās lomās.

**Pēc izrādes – FESTIVĀLA “SOLI PA SOLIM” NOSLĒGUMS**

**Biļetes var iegādāties Biļešu paradīzes kasēs un** [**www.bilesuparadize.lv**](http://www.bilesuparadize.lv)

**Papildus informācija:**

[www.rezekne.lv](http://www.rezekne.lv)

[www.facebook.com/RezeknesKulturasUnTurismaCentrs](http://www.facebook.com/RezeknesKulturasUnTurismaCentrs)

[www.facebook.com/rezeknesteatris](http://www.facebook.com/rezeknesteatris)

<http://teatris.rezekne.net>

Pašvaldības aģentūra „Rēzeknes Kultūras un Tūrisma centrs”, tālr. 646 07672, 26106775

Rēzeknes Tautas teātra vadītāja Māra Zaļaiskalns – 26057656